कहते हैं संत की ना कोई जात होती है, ना कोई धर्म। संत तो बस भक्ति का साधक होता है। दया, शील, विनम्रता जैसे गुणों से ही उसकी पहचान होती है। संत तो उस बहती नदी के जल के समान है जो सभी को अपनी शीतलता से ठंडा कर देता है। भक्ति की राह पर संत कभी पीछे नहीं हटते और यही वजह है कि दुनिया उन्हें हमेशा याद रखती है। संतों के इन्हीं सभी गुणों से भरपूर और भक्ति के परिचायक संत तुकाराम भी थे। अपनी कविताओं के द्वारा तुकाराम ने अपने विट्ठल की आराधना की और अपनी जिंदगी उनके नाम की।